कृत्रिम अंग देने को 72 जरूरतमंदों के लिए गए साइज, 30 मरीजों को दी गई व्हील चेयर
पानीपत | मॉडलटाउन स्थित कम्युनिटी सेंटर में रोटरी क्लब इनरव्हील क्लब ने रतन लाल मित्तल की स्मृति में फ्री मेगा आर्टिफिशियल लिम्ब कैंप लगाया गया। कैंप में दिल्ली से डॉक्टरों की एक टीम पहुंची। टीम के डॉक्टरों ने 72 जरूरतमंदों के साइज लिए। दोनों क्लबों ने 30 जरूरतमंदों को व्हीलचेयर भी वितरित की। क्लब की ओर से 18 मार्च को कृत्रिम अंग वितरित किए जाएंगे।
क्लब के प्रतिनिधि विपुल मित्तल ने बताया कि रतन लाल मित्तल की स्मृति पर दो साल से रोटरी क्लब पानीपत इनर व्हील पानीपत द्वारा संयुक्त रूप से कैंप लगाया जा रहा है। कैंप में जरूरतमंदों के लिए कृत्रिम अंग उपलब्ध कराए जाते है। ताकि वह खुद को लाचार महसूस ना कर सके और सभी वह काम कर सके जो सामान्य रूप से दूसरे व्यक्ति करते हैं। इसी उद्देश्य से डॉक्टरों ने 72 जरूरतमंदों के हाथ पैरों के साइज लिए हैं। इन्हें 18 मार्च को कृत्रिम अंग, 17 ट्राई साइकिल 8 कानों की मशीन वितरित की जाएगी। शनिवार को 30 जरूरतमंदों को व्हीलचेयर दी गई है। इस मौके पर सतीश गुगलानी, मनीष गर्ग, संजय मित्तल, अमिताभ अवस्थी, माला अवस्थी अमिता ढींगड़ा मौजूद रहे।
पानीपत . कृत्रिमअंग के लिए जरूरतमंदों का रजिस्ट्रेशन करते हुए।
hin_Deva hin_Deva hin_Deva hin_Deva